google/wiki40b huggingface dataset:
Heinrich Lanz

Biografia

Heinrich Lanz sa narodil ako tretí syn zo siedmich detí; mal päť bratov a sestru. Jeho otec Johann Peter Lanz (4. september 1805 - † 15. september 1891) vlastnil špedičnú firmu, matka Luise Christiane Beckh (1813 - 1902), pochádzala z obce Eriskirch am Bodensee. Vzdelanie získal na obecnej škole vo Friedrichshafene a na reálke v meste Biberach an der Riß.
Od roku 1858 bol učedníkom v obchode s koloniálnym tovarom v Mannheime. Študoval aj na obchodnej akadémii v Stuttgarte, ale na rok odišiel „na skusy“ do Marseille. Pripravoval sa tak na prácu v rodinnej firme, ktorá sa v tom čase zaoberala prepravou guana a poľnohospodárskych strojov z Anglicka.
Po návrate z Francúzska v roku 1860 si otvoril dielňu na opravy poľnohospodárskych strojov s dvoma zamestnancami a prevzal zodpovednosť za dovoz tovaru v otcovej firme. Na ešte neúplne rozvinutý nemecký trh v oblasti poľnohospodárskych strojov uviedol v roku 1867 spoločne s bratom rezačku krmiva vlastnej konštrukcie. Onedlho nasledoval ďalší stroj – mláťačka. O tri roky neskôr prevzal vedenie celej továrne. V roku 1865 sa oženil s Juliou Faulovou.
Od roku 1869 dovážal anglické parné pluhy John Fowler a za desať rokov firma vyrábala vlastné lokomobily.
V roku 1902 odcestoval v tom čase už 64 ročný Lanz do USA, aby získal informácie o vývoji novej poľnohospodárskej techniky vo firme John Deere. Poznatky, ktoré nadobudol na tejto ceste však stačil využiť len čiastočne, pretože o štyri roky zomrel. Časť svojho majetku odkázal nadácii, ktorá spravovala diakonickú nemocnicu v Mannheime (dnes súčasť Fakultnej nemocnice lekárskej fakulty v Mannheime, Univerzity v Heidelbergu).
Lanzova žena s deťmi firmu ďalej úspešne rozvíjala, ale v roku 1931 získala väčšinový podiel Deutsche Bank. V roku 1956 prevzala spoločnosť Heinrich Lanz AG americká firma John Deere.
Burzenland

Burzenland (lat. terra Borza, rum. Țara Bârsei, maď. Barcaság) je nemecký názov pre historické územie na juhovýchode Sedmohradska (ležiaceho dnes v Rumunsku), s Brašovom (nem. Kronstadt) ako najdôležitejším mestom.

Geografia

Burzenland sa nachádza v kotline, ležiacej v karpatskom oblúku (v Južných Karpatoch). Dá sa približne ohraničiť sídlami Feldioara (Marienburg) na severe, Râșnov (Rosenau) na juhozápade a Prejmer (Tartlau) na juhovýchode. Územie je pomenované podľa rieky Burzen (rum. Bârsa), ktorá sa vlieva do Oltu (Alt), pravostranného prítoku Dunaja.

Dejiny

V roku 1211 daroval uhorský kráľ Ondrej II. územie Burzenlandu rádu nemeckých rytierov, aby ho kolonizovali a zároveň pomohli Uhorsku proti prenikajúcim Kumánom. Rád nemeckých rytierov tu postavil viacero hradov a pozýval na územie nemeckých kolonistov. Osadníci sa regrutovali predovšetkým z radov sedmohradských Sasov, ktorí žili v susednom území okolo mesta Sibiu (Hermannstadt) (Sieben Stühle), ale boli medzi nimi aj osadníci priamo z Nemecka. O necelých 14 rokov (1225) bol rád nemeckých rytierov z územia vyhnaný, pretože mal v pláne zriadiť na území rádový štát nezávislý od uhorského kráľa.
Nemeckí kolonisti v Burzenlande ale zostali a preukázali vysoký stupeň organizácie, čo vyústilo do autonómie trvajúcej od roku 1224 až do 19. storočia v rámci tzv. Kráľovej zeme (nem. Königsboden, lat. Fundus Regius, maď. Királyföld). V roku 1876 bol Burzenland v rámci veľkej administratívnej reformy Sedmohradska začlenený do uhorskej brašovskej župy. Potom, čo sa Sedmohradsko stalo v roku 1920 súčasťou Rumunska, zostal Burzenland súčasťou rumunskej brašovskej župy.
Lazane

Lazane (z tal. lasagne) sú talianska cestovina, ktorá má podobu širokých rezancov. Polievajú sa rôznymi omáčkami, zapekajú sa alebo sa posypávajú syrom. Často bývajú aj farebné. Obvykle sa plnia hovädzím mäsom, paradajkami, korením a bešamelovou omáčkou.
Arnold Schwarzenegger

Detstvo

Schwarzenegger sa narodil v malej dedinke Thal v Rakúsku ako Arnold Alois Schwarzenegger Gustavovi Schwarzeneggerovi (17. august 1907 – 13. december 1972) a Aurelii, za slobodna Jadrny (29. júl 1922 – 2. august 1998). Jeho otec bol miestny šéf polície a bojoval v druhej svetovej vojne. V roku 1938 dobrovoľne vstúpil do nacistickej strany NSDAP. V hodnosti vrchný rotmajster pôsobil v jednotke poľného žandárstva nemeckej armády. Bol zranený v bitke o Stalingrad, ale až neskôr v 1943 bol prepustený z armády kvôli malárii. Oženil sa s Schwarzeneggrovou matkou 20. októbra 1945, ako 38-ročný s 23-ročnou. Podľa slov Schwarzeneggra jeho rodičia boli veľmi prísni. Vyrastal v rímskokatolíckej rodine, ktorá každú nedeľu navštevovala omšu.
Gustav dával pred Arnoldom prednosť svojmu staršiemu synovi Meinhardovi (17. júl 1946 – 20. máj 1971), nakoľko mal nepodložené podozrenie, že Arnold nie je jeho biologický syn. Arnold povedal o svojom otcovi, že "nemal trpezlivosť na vypočutie alebo pochopenie jeho problémov". So svojou matkou si však rozumel dobre a bol s ňou v kontakte až do jej smrti. V škole bol Arnold priemerným žiakom, no vynikal svojou "veselou, dobromyseľnou a bujarou" osobnosťou. V rodine boli problémom peniaze, Schwarzenegger si spomína na jeden zo svetlých momentov svojej mladosti, keď si mohli dovoliť kúpiť chladničku. Ako chlapec sa Schwarzenegger pod silným vplyvom svojho otca venoval rôznym športom. Prvý raz zdvihol činku v 1960, keď tréner futbalu zobral celý jeho tím do miestnej posilňovne. Ako 14-ročný sa rozhodol pre kariéru kulturistu namiesto kariéry futbalistu.   
Dňa 20. mája 1971 zomrel Arnoldov brat Meinhard pri autonehode. Meinhard bol pod vplyvom alkoholu a zahynul na mieste. Arnold sa nezúčastnil jeho pohrebu. Meinhard sa mal oženiť s Erikou Knappovou, s ktorou mal vtedy 3-ročného syna Patricka. Arnold finančne podporoval Patricka vo vzdelaní a pomohol mu a jeho matke emigrovať do USA. Arnoldov otec Gustav zomrel o rok neskôr na mŕtvicu.
Doksy (okres Kladno)

Partnerské obce

28. júna 2008 bola podpísaná dohoda o partnerstve medzi zväzom obcí Valle di Ledro (pozostávajúcom z obcí: Molina di Ledro, Pieve di Ledro, Bezzecca, Concei, Tiarno di Sotto a Tiarno di Sopra; od roku 2010 sú zlúčené do jednej obce s názvom Ledro) na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy) na strane druhej.
Sauchay

Poloha

Obec má rozlohu 5,74 km². Najvyšší bod je položený 114 m n. m. a najnižší bod 15 m n. m.

Obyvateľstvo

Počet obyvateľov obce je 410 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Réning

Poloha

Obec má rozlohu 3,95 km². Najvyšší bod je položený 261 m n. m. a najnižší bod 215 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Austronézske jazyky

Austronézske jazyky alebo staršie malajsko-polynézske jazyky je jedna zo základných jazykových rodín.
Patrí sem okolo 500 jazykov rozšírených od Madagaskaru cez Indonéziu a Filipíny, na ázijskej pevnine zasahujúce Malajziu, sčasti Thajsko, Kambodžu a Vietnam a cez vnútrozemie Taiwanu siahajúce až do Oceánie. Východnú hranicu ich rozšírenia predstavuje Veľkonočný ostrov, severné Havajské ostrovy a južný Nový Zéland.
Hovorí nimi asi 296 mil. ľudí. Starší názov malajsko-polynézske jazyky sa dnes používa len pre časť týchto jazykov. Niekedy sa považujú za príbuzné a thajskými jazykmi alebo japonskými jazykmi, ojedinele s indoeurópskymi alebo s austroázijskými jazykmi (austrické jazyky).
Catania

Dejiny

Cataniu založili okolo roku 729 pred Kr. obyvatelia Chalkisu a patrila medzi prvé miesta na Sicílii, kde sa usadili asi v roku 263 pred Kr. Rimania. Pod ich správou vyrástla na jedno z najväčších miest na ostrove. V ranom stredoveku mesto postupne strácalo na význame a znovu začalo prekvitať až v 14. storočí v období aragónskych kráľov. Zemetrasenie v roku 1693 však celú Cataniu zrovnalo so zemou.

Pamiatky

Dominantou Catanie je pevnosť Castello Ursino, ktorú postavili v tesnej blízkosti mora v roku 1240 pre cisára Fridricha II. V 14. storočí tu bola rezidencia aragónskych kráľov, neskôr väznica a kasáreň. Od roku 1934 tu sídli Museo Civico, do ktorého zbierok patria i vzácne grécke sochy z 5. a 4. storočia pred Kr.
Na Piazza del Duomo stojí Katedrála svätej Agáty, ktorá bola postavená v 18. storočí, ale chórové apsidy a východná strana priečnej lode pochádzajú z 13. storočia. Vo vnútri je náhrobok skladateľa Vincenza Belliniho, ktorý sa narodil v Catanii v roku 1801. Nachádza sa tu aj kaplnka sv. Agáty s náhrobkom vicekráľa Acuňa.

Metro

Od roku 1999 je v Catanii metro. Jeho celková dĺžka je zhruba 8,8 km a premáva medzi zastávkami Nesima a Stesicoro.

Letisko

Letisko Catania-Fontanarossa je šiestym najväčším letiskom z hľadiska ročného počtu prepravených pasažierov v celom Taliansku.
Ambialet

Polohopis

Ambialet má rozlohu 30,04 km². Najvyšší bod je položený 502 m n. m. a najnižší bod 180 m n. m.

Obyvateľstvo

Ambialet má 444 obyvateľov (2009).
Graf vývoja obyvateľstva:
Zdroje: INSEE
Mikrokontrolér

Mikrokontrolér (iné názvy: jednočipový mikropočítač, jednočip, monolit; z angl. microcontroller; skr. mcu z microcontroller unit) je špeciálny druh mikroprocesora pre zákaznícky špecifické koncové aplikácie.

8051

Vyvinutý firmou Intel ako následovník mikrokontroléra 8048 (ktorý bol jedným z prvých mikrokontrolérov). Uvedený na trh v roku 1980. Bol licencovaný veľkému množstvu firiem (zo známejších Philips, Atmel, Dallas Semiconductor, Winbond, SST a mnohé iné) a aj keď Intel ho už nevyrába, je naďalej vyrábaný v množstve klonov a variánt. Je aj mimoriadne populárny ako riadiace jadro mnohých ASIC obvodov.

PIC

Firma Microchip odkúpila jadro PIC od krachujúcej firmy General Instruments a ďalej ho vyvíjala. Vyznačuje sa mimoriadne jednoduchou štruktúrou a malým množstvom inštrukcií, prečo je nesprávne označovaný ako RISC. Vyrába sa v niekoľkých rodinách – PIC12, PIC16, PIC17, PIC18, dsPIC – líšiacich sa výkonom, ale s podobnou inštrukčnou sadou. Významnou črtou mikrokontrolérov PIC je ich nízka spotreba, najmä pri malých pracovných frekvenciách.

AVR

Vyvinutý nórskou pobočkou firmy Atmel koncom deväťdesiatych rokov ako jeden z mála nových mikrokontrolérov posledných dvoch desaťročí. Aj keď ide o 8-bitové jadro, bolo vyvíjané s ohľadom na ľahkú programovateľnosť v jazyku C a nesie znaky procesorov typu RISC. Vďaka pomerne vysokému výkonu, pomerne veľkému množstvu variánt s množstvom zabudovaných periférií a priaznivej cene pri nízkych objemoch nadobudol veľkú popularitu.

Z8

Spoločnosť Zilog modifikovala svoj legendárny 8-bitový mikroprocesor Z80 do podoby mikrokontrolérov s označením Z8.

MSP430

Rad mikrokontrolérov spoločnosti Texas Instruments so 16-bitovými prvkami a veľmi nízkou spotrebou (vhodný pre batériou napájané aplikácie).

HC(S)12

Rad mikrokontrolérov spoločnosti Freescale (predtým Motorola).

ARM

Legendárny 32-bitový mikroprocesor pochádzajúci od spoločnosti Acorn je v poslednom čase využívaný niekoľkými desiatkami výrobcov aj ako jadro výkonných mikrokontrolérov a obvodov typu SoC.
Alyson Hanniganová

Detstvo

Narodila sa 24. marca 1974 vo Washingtone v USA Albertovi Hanniganovi a Emilii, rodenej Posnerovej. Otec (írskeho pôvodu) pracoval ako vodič kamióna a matka (židovského pôvodu) bola realitnou maklérkou. Rodičia sa rozviedli, keď jej bol jeden rok, potom žila prevažne so svojou matkou v Atlante. V roku 1985 sa s matkou presťahovali do Los Angeles, kde navštevovala a roku 1992 úspešne dokončila North Hollywood High School.

Kariéra

S hereckou kariérou začala už v štyroch rokoch a to účinkovaním v najrôznejších reklamách (napr. pre McDonald’s). Prvou väčšou hereckou príležitosťou bola pre ňu postava Jessie Millsovej vo filme Krásna mimozemšťanka (1988). Potom stvárnila niekoľko menších úloh v seriáloch Roseanne (epizóda „Like, a New Job“ z roku 1990; postava Jan) a Touched by an Angel (epizóda „Cassie's Choice“ z roku 1994; postava Cassie Peters).
Zlom v jej kariére nastal po získaní úlohy v seriáli Buffy, premožiteľka upírov, v ktorom v rokoch 1997 – 2003 hrala Willow Rosenbergovú, najlepšiu kamarátku Buffy Summersovej (v tejto úlohe sa predstavila aj v troch dieloch seriálu Angel). Vďaka úspechu Buffy dostala ďalšiu hereckú príležitosť. Išlo o postavu flautistky Michelle Flahertyovej vo filmovej sérii Prci, prci, prcičky. K jej ďalším filmom parí napr. Strašná haluz a Láska, svadba, manželstvo. Hosťovala tiež v seriáli Veronika Marsová a v rokoch 2005 – 2014 hrala v sitkome Ako som spoznal vašu mamu.

Osobný život

Počas natáčania Buffy sa zoznámila s hercom Alexisom Denisofom, za ktorého sa 11. októbra 2003 vydala v kalifornskom letovisku Desert Hot Springs. Majú spolu dve dcéry Satyanu Mariu (* 2009) a Keevu Jane (* 2012).
Saint-Arroman (Hautes-Pyrénées)

Poloha

Obec má rozlohu 4,25 km². Najvyšší bod je položený 809 m n. m. a najnižší bod 526 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maisons-Alfort

Dejiny

Prvá zmienka o obci je pod menom Mansiones v darovacej listine kráľa Huga Kapeta v roku 988. V roku 1885 bolo 40 % územia mesta odčlenené a vzniklo z neho mesto Alfortville.
Moskovská gubernia

Moskovská gubernia (rus. Московская губерния) bola jedna z gubernií Ruského impéria a RSFSR zriadená na základe nariadenia Petra I. dňa 12. decembra 1708 spoločne s ďalšími siedmimi guberniami. V 13 okresoch gubernie podľa údajov z roku 1897 žilo 2 433 356 obyvateľov. Dňa 14. januára 1929 pri vzniku nových oblastí Zväzu sovietskych socialistických republík gubernia zanikla. Hlavným mestom gubernie bola Moskva.
Dlhý kanál

Dlhý kanál (-normovaný názov; ľudové názvy: Cergát, Čatorňa ) je kanalizovaný vodný tok na južnom Slovensku, na Podunajskej nížine, preteká územím okresov Nitra, Šaľa a Nové Zámky. Je to pravostranný prítok Nitry s dĺžkou 51 km a plochou povodia 428 km².

Prameň

Pramení v Podunajskej pahorkatine, v geomorfologickom podcelku Nitrianska pahorkatina, v jej geomorfologickej časti Zálužianska pahorkatina, na katastrálnom území obce Lehota, západne od Nitry, v nadmorskej výške 200 m n. m.

Opis toku

Sprvu tečie na západ cez Lehotu, sprava priberá dva krátke prítoky (148,3 m n. m.) a stáča sa na juh. Neďaleko obce Veľké Zálužie napája rovnomennú vodnú nádrž, rozširuje svoje koryto, esovito sa stáča a z pravej strany priberá potok tečúci spomenutou obcou. Následne preteká v blízkosti obce Jarok, kde zľava priberá ďalší málo vodnatý prítok. Následne vteká do vodnej nádrže Jarok (134,9 m n. m.) a tečie územím úrodnej Nitrianskej tabule. 
Potom zľava priberá Košu (129,1 m n. m.), oblúkom obteká obec Horná Kráľová a pokračuje cez susedný Močenok. Za obcou už vstupuje na Podunajskú rovinu. Tu preteká neďaleko areálu Duslo Šaľa a stáča sa na juhovýchod. Za osadou Kľúčiareň je koryto obojstranne zregulované a ďalej pokračuje poľnohospodárskou krajinou v okolí osád Horný Jatov a Kendereš. Zľava priberá Huňadovský kanál a sprava Trnovec, následne pri osade Malý Jatov významný ľavostranný prítok, Cabajský potok.
Potom tečie územím medzi obcou Tvrdošovce na ľavom brehu a osadou Jánošíkovo na opačnom brehu, zľava priberá Tvrdošovský potok (110,0 m n. m.) a vstupuje na územie susedného Palárikova. Tu priberá pravostranný Hornokrižoviansky a Dolnokrižoviansky kanál (109,9 m n. m.) a preteká cez spomenutú obec. Pokračuje územím medzi osadou Dolný Jur na ľavom brehu a bažantnicou na pravom brehu, ďalej v blízkosti osady Gúg a oblúkom preteká obec Andovce, kde zľava priberá kanál Piritov.
Vzápätí preteká katastrálnym územím mesta Nové Zámky, kde sa Dlhý kanál križuje s (novým) korytom Nitry, neskôr jedným ramenom ústi do koryta Starej Nitry, kým druhé rameno pokračuje na krátkom úseku súbežne s ňou. Už na hraniciach katastrálneho územia obce Nesvady sa aj druhé rameno spája so Starou Nitrou (západne od mesta Nové Zámky.
Približne od sútoku s Trnovcom až po ústie je koryto Dlhého kanála deliacou líniou medzi Novozámockými pláňavami na východe a Martovskou mokraďou na západe. Je to typicky nížinná rieka so zregulovaným korytom a prevažne vodohospodárskou funkciou. Na dolnom toku, v oblasti Palárikova a Andoviec (a tiež v ústí do Nitry) preteká územiami lužných lesov.
Teukros (syn Skamandra)

Teukros (starogr. Τεῦκρος – Teukros, lat. Teucrus, Teucer) je v gréckej mytológii syn riečneho boha Skamandra a nymfy Idaie.
Teukros bol najstarším kráľom v Tróade. Vo svojej krajine neskôr prijal Diovho syna Dardana, ktorý sa oženil s jeho dcérou Bateiou. Keď Dardanos nastúpil na trón, založil na pobreží mora mesto, ktoré nazvali po ňom Dardaniou a jeho krajina dostala názov Dardania.
Pravnuk Teukra Ilos potom založil mesto "Ilion", ktoré sa preslávilo pod menom Trója. Po Teukrovi sa Trójania nazývali tiež "Teukrovia".
Michaľany

Obyvateľstvo

Národnostné zloženie je 95% Slovakov, 3% Rómovia 2% Maďarov.
Goldbach-Altenbach

Poloha

Obec má rozlohu 9,14 km². Najvyšší bod je položený 1 420 m n. m. a najnižší bod 482 m n. m.

Obyvateľstvo

Počet obyvateľov obce je 277 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bromid hlinitý

Použitie

Bezvodá forma sa používa ako katalyzátor pri Friedel-Craftsovej alkylácii (používa sa aj bezvodý chlorid hlinitý).
Place de Clichy

Place de Clichy je námestie v Paríži. Leží na hraniciach 8., 9., 17. a 18. obvodu. Pod námestím sa nachádza rovnomenná stanica metra.

Poloha

Place de Clichy je jedno z mála miest v Paríži, kde sa stretávajú hranice štyroch obvodov (spolu s pont Saint-Michel – 1., 4., 5., 6. a Carrefour de Belleville – 10., 11., 19. a 20.).
Na námestie vedú ulice Avenue de Clichy, Boulevard des Batignolles, Boulevard de Clichy, Rue d'Amsterdam a Rue de Clichy.

Dejiny

Námestie sa nachádza na mieste bývalej mestskej brány Barrière de Clichy, ktorá bola súčasťou parížskych hradieb. Počas Francúzskej revolúcie bola premenovaná na Barrière de Fructidor (1793). Bránou viedla cesty do mesta Clichy.
V marci 1814 na konci Prvého cisárstva pochodovalo 800 000 vojakov na Paríž. Zmocnila sa kopca Montmartre. Sever a severozápad Paríža od Clichy k Neuilly chránilo 70 000 členov Národnej gardy. Maršal Moncey bránil Barrière de Clichy proti ruským oddielom spolu s dobrovoľníkmi a študentmi École Polytechnique v celkovom počte 15 000 mužov až do vyhlásenia prímeria 30. marca 1814.
V rokoch 2008 – 2010 bolo námestie upravené pre chodcov a cyklistov a vysadená nová zeleň.

Významné stavby

Uprostred námestí je pomník z roku 1864 venovaný francúzskemu maršalovi Monceymu, jednému z obrancov Paríža v roku 1814. Na 8 metrov vysokom podstavci zdobenom basreliéfmi stojí bronzové súsošie predstavujúce obranu Paríža.
Homôľka (vrch v Nízkych Tatrách)

Turistika

Priamo na vrchol nevedie značený turistický chodník, južným smerom vedie traverzom hlavná Nízkotatranská hrebeňová magistrála. Z vrcholu je nerušený výhľad, len severnému horizontu dominuje neďaleký masív Veľkého Boku (1 727 m n. m.), na ktorý vedie žlto značený chodník zo susednej Zadnej hole (1 620 m n. m.).
Boulay-Moselle (obec)

Poloha

Obec má rozlohu 19,55 km². Najvyšší bod je položený 365 m n. m. a najnižší bod 202 m n. m.

Obyvateľstvo

Počet obyvateľov obce je 5 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Piazzali

Poloha

Obec má rozlohu 0,78 km². Najvyšší bod je položený 602 m n. m. a najnižší bod 386 m n. m.

Obyvateľstvo

Počet obyvateľov obce je 16 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Theodóros z Élidy

Theodóros (starogr. Θεόδωρος – Theodóros) bol v starovekom Grécku olympijský víťaz v päťboji.
Theodóros z Élidy bol v Olympii korunovaný vencom za víťazstvo v päťboji. Dátum jeho olympijského víťaztva je neznámy. Päťboj (penthatlon) sa zaradil do olympijského programu na 18. hrách v roku 708 pred Kr. Antický päťboj pozostával z hodu oštepom, hodu diskom, behu, skoku a zo zápasu, Na celogréckych hrách bol jednou z najviac cenených disciplín.
Staroveký grécky cestovateľ a spisovateľ Pausanias uvádza, že v olympijskej Altide bola umiestnená i socha Theodóra, ktorá stála pri sochách olympionikov z Élidy.
Eva Kolenová

Reprezentácia

V slovenskej reprezentácii žien debutovala v roku 2003.
Emerich Coreth

Emerich Coreth (* 10. august 1919, Raabs an der Thaya - † 1. september 2006, Innsbruck) bol rakúsky filozof, pracuje v oblasti kresťanskej filozofie, filozofickej hermeneutiky a filozofickej antropológie.
Vychádzajúc z historického výskumu nemeckého idealizmu, Husserla, Heideggera a i. pokúša sa o vypracovanie transcendentálneho zdôvodnenia metafyziky.
Nikippé (dcéra Pelopa)

Nikippé alebo Nikippa (starogr. Νικίππη – Nikippé, lat. Nicippe) je v gréckej mytológii dcéra élidskeho kráľa Pelopa a jeho manželky Hippodameie, dcéry Oinomaa.
Pelops, otec Nikippy sa stal nástupcom Oinomaa na élidskom tróne. Spomedzi potomkov, ktorých mal Pelops so svojou manželkou Hippodameiou boli významnejší jeho synovia Thyestes a Atreus, ktorí sa preslávili vzájomnými krvavými bojmi o mykénsky trón. Okrem nich mal s Hippodamiou aj syna Pitthea, ktorý sa stal kráľom v Troizéne a dcéry Lysidiku a Nikippu.(podľa Apollodóra aj Astydameiu)
Nikippé sa vydala za vládcu Mykén a Tiryntu Sthenela, syna Persea. Manželia mali spolu tri deti, syna Eurysthea a dcéry Alkinou a Medousu.
Do mýtov sa významnejšie z jej detí zapísal syn Eurystheus, ktorého si vybrala Diova manželka Héra ako svoj nástroj pomsty najväčšiemu hrdinovi Heraklovi. Herakles mu proti svojej vôli musel slúžiť, lebo mu to nariadil najvyšší boh Zeus.
Courtoin

Poloha

Obec má rozlohu 6,15 km². Najvyšší bod je položený 190 m n. m. a najnižší bod 164 m n. m.

Obyvateľstvo

Počet obyvateľov obce je 39 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villy-en-Trodes

Poloha

Obec má rozlohu 17,91 km². Najvyšší bod je položený 227 m n. m. a najnižší bod 133 m n. m.

Obyvateľstvo

Počet obyvateľov obce je 276 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thecodontosaurus

Opis

Tento bylinožravec dorastal do dĺžky dva a pol metra, bol 30 centimetrov vysoký a vážil 11 kilogramov. Zaujímavý je vysokou hlavou s pomerne vysokým počtom zubov, stredne dlhým krkom (kratším než mali vyspelejšie sauropódomorfy) a zadnými končatinami dvakrát dlhšími od predných. Disponoval tak znakmi, ktoré ho spájali s jeho dravými príbuznými zo skupiny Theropoda. Zdá sa, že sa pohyboval zvyčajne iba na zadných končatinách.
Hajdúszoboszlósky obvod

Hajdúszoboszlósky obvod (maď. Hajdúszoboszlói kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Hajdúszoboszló.
Striedač

Striedač je elektrické zariadenie, ktoré konvertuje jednosmerný prúd (DC) na striedavý prúd (AC). Používa sa v prípadoch, keď je dostupný zdroj jednosmerného prúdu, avšak na ďalšie využitie je vhodnejší striedavý prúd. Striedače sa využívajú pri pripojení fotovoltických článkov (zdroj jednosmerného prúdu) na elektrickú rozvodnú sieť, napájaní bežných elektrospotrebičov z akumulátorov alebo v dopravných prostriedkoch, vybavených asynchrónnymi motormi, ktoré sú napájané pomocou jednosmernej napájacej sústavy.
Bezpohybové striedače nemajú pohyblivé časti. Sú používané v mnohých zariadeniach, od malých spínaných zdrojov v PC, až po veľké elektrárenské striedače.
Saint-Laurent-du-Mont

Poloha

Obec má rozlohu 3,48 km². Najvyšší bod je položený 149 m n. m. a najnižší bod 20 m n. m.

Obyvateľstvo

Počet obyvateľov obce je 193 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charquemont

Poloha

Obec má rozlohu 21,44 km². Najvyšší bod je položený 1 043 m n. m. a najnižší bod 535 m n. m.

Obyvateľstvo

Počet obyvateľov obce je 2 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE